I Frankrike ble Mesmers oppdagelse etterhvert ettergått av en undersøkelseskommisjon som mente at behandlingsmetoden, i den grad den virket, bygde på innbilninger og ikke på noen ny fysisk substans. Kommisjonen kom til et negativt resultat, og Mesmer trakk seg tilbake. «Dyrisk magnetisme» og «mesmerismen» regnes imidlertid som en forløper for hypnotismen; ved å videreføre Mesmers tanker, utviklet James Braid hypnose som metode i 1842. Undersøkelsene av «animal magnetisme» er også en tidlig registrering av placeboeffekten.